**Хәерле көн, хөрмәтле Фәрит Мөнәвирович, оешма җитәкчеләре, коллегалар, авылдашлар!**

**№1Авыл күренеше**

**№2. Мортыш-Тамак авыл җирлегенә кергән Мортыштамак, Боламык һәм Колмәт авылларында 260 хуҗалыкта 623 кеше яши. Шуларның 173е пенсионер, 108е балалар, 342се эш яшендәге кеше. Агрофирмада 70 кеше, авыл җирлегендәге оешмаларда 36, шәхси эшмәкәрләр 10, район оешмаларында эшләүчеләр 84, районнан читтә эшләүчеләр 62, эшсезләр оешмасында исәптә торучылар юк.**

**Җирлектә һ әрберсенең үз эшләре булса да гаилә бюджетын тулыландыру өчен терлек асраучылар, умарта тотучылар, яшелчә, рассада үстереп сатучылар елдан –ел арта .**

**№3. 2017 елда 3 нәнигә арттык, 4 кеше вафат булды.**

**Шәхси хуҗалыкларны ныгыту максатыннан ЛПХ кредитыннан файдаланучылар елдан ел арта бара. Савым сыер, кәҗә һәм кош-корт тотучыларга субсидия бирелде. Ләкин безнең җирлектә мини-ферма төзүгә, нәселле таналар һәм атлар алып, үрчетүгә бирелә торган субсидияләрдән файдаланучылар юк әле. Бүгенге көндә базар бәяләреннән кимрәк хакка фураж, таналар һәм 1-2 бозаулаган сыерлар кайтарып бирү мөмкинлеге дә бар. Моның өчен авыл башкарма комитетына мөрәҗәгать итәргә кирәк.**

**Шәхси хуҗалыклардан сөтне, өзеклек китермичә, үзебезнең авыл эшмәкәре Илдарханов Рәис җыя, сөтне Сарман сөт заводына тапшыра. Ноябрьдә 1 литрына 18 сум 50 тиеннән, декабрь аена 1 литрына 18 сумнан исәп-хисап ясалды.**

**Җирлектә 2 КФХ эшләп килә. Лотфуллинар гаилә фермасы дуңгызлар үрчетүдән мөгезле эре терлек асрауга күчте. Кудрявцев КФХнда 51 баш сыер асрала, ләкин сыерлар савылмый, КФХда исәптә тормый, тораклар һәм җирләре регистрация узмаган.**

**Шәхси эшмәкәрләрдән Мөнирә һәм Әхәт Булатовларның эше дә мактауга лаек. Алар мал азыгы, башка авыл хуҗалыгы продуктларын сатып алучыларга китереп үк бирәләр.**

**Халыкка 1 мәктәп, балалар бакчасы, 2 мәдәният йорты, 1 китапханә, 1 шәхси кибет, 2 медпункт, элемтә бүлеге һәм Россия саклык банкы филиалы хезмәт күрсәтә.**

**№4. Мортыштамак тулы булмаган гомуми белем бирү мәктәбе мәктәп-бакча статусында эшли, 28 укучы белем ала һәм балалар бакчасында 12 бала тәрбияләнә. Мәктәпнең материаль базасын ныгыту дәвам итә. Коллектив балаларга белем һәм тәрбия бирү белән бергә, җирлектә уздырыла торган чараларда да актив катнаша. Казанда Идел буе фәнни экологик конференциясендә ктнашып 9 сыйныф укучысы Закиров Артур (укытучысы Галиев Фәнис Фаварисович) җиңү яулады. Ел саен мәктәп коллективы көче белән мәктәп яны участогында яшелчәләр үстерелә һәм балалар өчен ял лагеры оештырыла. 2017 елда мәктәп базасында пенсионерлар өчен түләүсез компьютерга өйрәтү курслары эшләде һәм 16 пенсионер сертификат алды.**

**№5. Җирлектә 2 ФАП халыкка хезмәт күрсәтә. Мортыштамак авылында 2014 нче елда ФАП төзелгән иде. Бинаның торышы әйбәт, электр белән җылытыла. Халык фельдшер-Хузина Нурия эшеннән канәгать. Ул Мортыштамак һәм Боламык авылы халкына хезмәт күрсәтә. Флюорография, диспансеризация планнары үтәлеп барыла. Нурия авыл тормышында актив катнаша, мәктәптә балалар, мәдәният йортында халык алдында чыгышлар ясый, аңлату эшләре алып бара.**

**Колмәт авылы халкына Шәйгалләмова Гөлназ медицина хезмәте күрсәтә. Бина якты, газ белән җылытыла. Гөлназ эшен яратып башкара һәм бик җаваплы карый. Колмәт халкы аның хезмәтеннән бик канәгать. Шулай ук Колмәт авылында үтә торган бер генә чараны да Гөлназдан башка күз алдына да китереп булмый. Ул Колмәт авылы депутаты буларак җәмәгать эшләрендә актив катнаша.**

**№6-7. Җирлектә 2 мәдәният йорты, 1 китапханә халыкка хезмәт күрсәтә. Мәдәният хезмәткәрләре, китапханәче, оешма хезмәткәрләре барлык бәйрәмнәрне дә халык күңелендә калырдай итеп уздыралар. Районда уза торган конкурсларда, ярминкәләрдә актив катнашалар. 2017 елда “Без сәнгатьле халык” районкүләм бәйгесендә 2 нче урынны алып, Диплом һәм бүләккә лаек булдык. Мәдәният йорты каршында оешкан “Чишмә” фольклор ансамбле бик актив эшләп килә. Бүгенге көндә Әлмәт шәһәрендә узачак бәйгегә әзерләнәләр. Бәйрәмнәр оештыру белән бергә, мәдәният йорты хезмәткәрләре авылларны төзекләндерү, чистарту һәм халык арасында агитация эшләре алып баруда да актив катнашалар. Бу эшләрдә авыл ветераннар Советының да эшчәнлеген югары бәяләп, зур рәхмәтләребезне белдерәбез.**

**№8. Узган елгы җыелышта халыктан Мортыштамак авылы тарихы музеен мәктәп бинасыннан күчерү турында мөрәҗәгать кергән иде. Музейга бирелгән 3 бүлмә ремонтланды. Авыл җирлеге, мәдәният хезмәткәрләре көче белән музей яңа урынга күчереп ясалды, яңартылды. 8 май көнне Мортыштамак авылы тарихы музееның туган якны өйрәнү бүлеген ачу тантанасы булды. Авылдашлар музей өчен бик рәхмәтле булдылар. Шул көннән башлап музей белән авыл халкы, укучылар, бакча балалары, хәрби лагерьда тәрбияләнүчеләр танышты. Музей эшчәнлеге өчен җылы хисләрен музейда альбомга язып белдерделәр.**

**№9. Җирлек район, республика әфганчылар оешмалары, район “Краеведение һәм Бөек Ватан сугышы” музее белән тыгыз элемтәдә эшли. Бу елның 27 нче январе көнне республика, район әфганчылар берлеге тарафыннан Мансур Хисамовның туган йортына истәлек тактасы куелды, әфганчылар белән бик эчтәлекле очрашу узды.**

**№10. Безнең җирлектә 2 мәчет эшләп килә. Һәр көнне мәчетләребездән азан тавышы яңгырап тора. Мәчетләр газ белән җылытыла. Якты, чиста, барлык уңайлыклар тудырылган. Газ, ут өчен түләүләрне халыктан кергән сәдака акчасыннан түлиләр. 2 мәчеттә дә дин сабакларын өйрәнү дәресләре уздырыла. Мәчеткә халык даими йөри. Намаз укулар, дини бәйрәмнәр оешкан төстә үтә.**

**№11. Халкыбызның милли бәйрәме Сабантуйны 2 авылда да югары дәрәҗәдә уздырабыз. Авыл халкы бәйрәмдә бик актив катнаша. Бу бәйрәмне уздыруда спонсорлар Газизова Гәнҗә, Нуруллин Рөстәм, Мөнирә, Әхәт Булатовлар, Рәмилә, Айрат Салиховларның даими ярдәмен тоябыз.**

**№12. 2016 нчы елда капиталь ремонт башкарылган Мортыш буасында төзекләндерү эшләре дәвам итте: буа яннары грейдерланды, үлән чәчелде. Буа янында оештырылган өмәдә хәрби лагерьдә тәрбияләнүчеләрнең ярдәме дә зур булды. Буа тирәли агачлар утырттык. Тирә ягына агачлар утыртып, яңа сабантуй мәйданы ясадык. Барлыгы 450 төп каен, чыршы, нарат агачлары утыртылды. Төзекләндерү эшләре дәвам итә.**

**№13. Кыш карлы килүгә карамастан, “Сарман” агрофирмасы механизаторы Хафизов Мансур Мәхмүделхаҗевич тырышлыгы белән юлларны чистартуда өзеклек килмәде. Яз көне урамнар грейдерланды, таләпләргә туры китерелеп, юл билгеләре алыштырылды, яңалары куелды. Мортыштамактан Боламык авылына бара торган юл кырыендагы биек агачлар киселде. Сарман-Җәлил трассасыннан Колмәт авылына керә торган юлга проект эшләре төгәлләнде һәм 2,1 км асфальт юл быел салыначак.**

**№14. 2017 нче елда 65 меңлек үзарасалым акчасына энергокоммуналь хезмәт күрсәтү оешмасы түбәндәге эшләрне башкарды: 9 светодиодный яктырткычлар куелып, Мортыштамакның Комсомол урамында эшләр төгәлләнде. Шулай ук Колмәтнең Полевая һәм Үзәк урамнарында 10 экономияле яктырткычларга алыштырылды.**

**Президент программасы кысаларында Мортыштамак авылының Совет урамынына 9 экономияле яктырткычлар куелды. Быел шулай ук Президент программасы нигезендә Мортыштакның Совет урамына 6, Яшьләр урамына 4 экономияле яктырткычлар куелачак. Колмәт авылының Полевая һәм Хисамов урамнарында үзара салым акчасына экономияле яктырткычлар кую планга керде.**

**2018 нче елда Мортыштамакта 9 млн сумлык 7,2 км артык электр линияләре СИБ проводка алыштырылачак. Безгә булган яктырткычларны ватмыйча гына алып, авылга тулысынча яңа урам утлары урнаштырасы була. Электр белән тәэмин итүдә һәм урамнарны яктыртуда өзеклекләр булачак. Шул вакытларда авыл халкына түземле булып, вакытлыча кыенлыкларны сабыр гына үткәрергә чакырабыз.**

**№15. Мортыштамакның Яшьләр урамын газлаштыру буенча соңгы елларда алып барылган эшләрнең нәтиҗәсе булып, 2017 нче елда Газпром программасы кысаларында 1 млн 600 меңлек эш башкарылды, 960 м газ линиясе үткәрелде. Быел яз айларында эшне тулысынча төгәлләү планлаштырыла. Бу урамда 4 гаилә яши, 3 йорт югары әзерлектә, 10 күп балалы гаиләләргә җир кишәрлекләре бүлеп бирелгән. Бу урамга 400 м таш җәеп, фермага кадәр юлны тоташтырасы бар. Совет урамыннан зур техникалар йөрүне туктатып, асфальт юлларны саклау максатыннан, фермага керү юлларын шушы урамнан көйләүдә “Сарман” агрофирмасы җитәкчесе Хөснетдинов Диккать Әхсәновичка мөрәҗәгать иткән идек. “Агрофирма көче белән генә бу эшне башкарып булмаячак”- дигән җавап алдык. Фәрит Мөнәвирович, бу юл мәсьәләсен берәр программа кысаларында башкарып булмасмы дип, сезгә үтенеч белән мөрәҗәгать итәбез.**

**№16. 2015 нче елдан авылларны чиста су белән тәэмин итүне “Светводканал” оешмасы башкара. Су җитмәүчелеген бетерү өчен, җәй айларында Мортыштамакның Комсомол урамына өстәмә су линиясе сузарга туры килә иде. Төрле кыенлыклар булуга карамастан, су белән өзеклекләр булдырмаска тырышуыгыз өчен зур рәхмәт.**

**2017 нче елда шушы Комсомол урамына “Татнефть” программасы нигезендә 800 м полиэтилен торбалардан су линиясе сузу планлаштырылган иде. Подрядчикларга рәхмәт, безнең үтенечне искә алып, проектка үзгәрешләр кертеп, 800 м урынына 1 км су линиясе үткәрделәр. Урам тулысынча сулы булды. Быел хуҗалыкларга яңа су линиясенә ялганып бетәргә, бу эшләрне авыл җирлеге башкарма комитетыннан рөхсәт алып, август аена төгәлләргә кирәк булачак. Су линияләре хуҗалыкларга тоташып беткәч кенә, август-сентябрь айларында Комсомол урамы юлларын төзекләндерү башкарылачак.**

**Шулай ук, куркынычсызлык таләпләренә туры китереп, 3 пожарный гидрант урнаштырылды.**

**№17-18. Елга 2 тапкыр авылларның зиратларында өмәләр оештырыла. 3 авылда да зиратларны чистарту өмәләрендә халык актив катнаша. Зиратларны төзекләндерү, коймаларын буяу, үзара салым акчасына материаллар алып, гражданнар көче белән башкарыла. Узган ел Колмәт авылының ябылган зираты коймасын профнастилга алыштыру эшләре төгәлләнде. Бу эшләрне башкаруда “Сарман” агрофирмасы “Үрнәк” бүлекчәсе җитәкчесе, район Советы депутаты Закиров Ризвань Зәкиевич, эретеп ябыштыручы Мавляветдинов Рәис, Сабиров Рафис агалар, чыгышы белән шушы авыл егетләре Гатин Рөстәм белән Нуруллин Рөстәмнәр акча белән ярдәм иттеләр. Бүгенге көндә бу зиратны һәм Бикәсаз авылының ябык зиратын межалау эшләре бара.**

**№19. 3 авылда да чүп җыю оешкан төстә бара. Җирлектәге чүплекләргә рекультивация эшләре башкарылды һәм бу эшләр быел да дәвам итәчәк. Үләксә базы, Себер язвалы мал күмелгән урыннар игътибар үзәгендә.**

**№20. Һәр елдагыча юл кырлары чистартылды, баганалар агартылды, аншлаглар тәртипкә китерелде. Мортыштамак авылына керә торган шлагбаум алынып, аның урынына, үзара салым акчасына авыл исеме язылган ачылмалы арка куелды, аңа фонарьлар куелып, ут сузылды.**

**№21. Мортыштамак мәдәният йортында быел да төзекләндерү эшләре дәвам итте. Декоратив капка урнаштырылды, Исполком, архив һәм җирлек башлыгы бүлмәләренә капиталь ремонт башкарылды. Мәктәп, мәдәният йортлары каршында җәяүлеләр сукмаклары булдырылды, юл билгеләре урнаштырылды. Мортыштамакта автобус тукталышына һәм административ бина тукталышына плитәләр куелды. Барлыгы 45 плитә урнаштырылды.**

**№22. Отчет җыелышында Боламык авылы халкыннан сугышта һәлак булганнарга хәтер тактасы кую турында мөрәҗәгать кергән иде. 6 май көнне тантаналы төстә Боламык авылында обелиск ачтык. Обелискка яу кырында һәлак булган, хәбәрсез югалганнар, исән-имин кайткан сугышчылар, тыл батырлары, сугыш чоры балалары исемлекләре урнаштырылды. Обелиск ачуга, ерак араларны якын итеп, бик күп авылдашлар кайтты. Бу көн Боламык авылы халкына зур бәйрәм булды. Обелиск янына шулай ук плитәләр урнаштырылды.**

**№23. 8 май көнне Мортыштамак һәм Колмәт авылларында Бөек җиңүгә багышланган тантаналы митинглар узды. Мортыштамак авылында да яудан исән-сау әйләнеп кайтучы авылдашларның исемнәре язылган истәлек такталары куелды.**

**№24-25. Үз көчебез белән ясалган Социалистик Хезмәт Герое Дамир Рәхмиевич Әхмәтов исемендәге ял паркында да эшләр дәвам итә. Паркка чыршы агачлары утырттык, үлән чәчтек. Ял итү өчен уңайлы утыргычлар, 2 карусель һәм сукмагына плитәләр урнаштырылды. Парк бик күп мәдәни чараларның үзәгенә әверелде.**

**№26. Безнең авыл җирлегендә спортка бик зур урын бирелә. Һәр район бәйгеләрендә катнашып, безнең авыл командалары призлы урыннар алалар. Җирлектә көрәш, волейбол секцияләре һәм кыш көне хоккей корты эшли, ярышлар уздырыла. Январь-февраль айларында үзебезнең авыл егетләре Фәртдинов Динар һәм Сабиров Раушаннар истәлегенә авыл командалары арасында хоккей ярышлары булды. Авылның волейбол буенча җыелма командасы авыл җирлекләре арасында уздырылган бәйгедә 1 нче призлы урын алды һәм күчмә кубокка ия булды. Үзара салым акчасына алынган теннис өстәлләре дә буш тормый. Бильярд өстәле алынды, күңелле итеп ял итү мөмкинлекләре тагы да артты. Һәр елны Кыш бабай призына шахмат һәм теннис ярышлары уза. 4 февраль көнне Мортыштамак һәм Колмәт авылы яшьләре арасында, ә 23 февраль көнне Колмәт авылында Афган сугышында һәлак булган Хисамов Мансур истәлегенә теннис ярышлары булды.**

**№27 Узган ел 109 мең 600 сум үзарасалым акчасы җыеп тапшырылды. Бу суммага республика хөкүмәте карары нигезендә, 4 тапкыр арттырылып, 438 мең 400 сум субсидия кайтты.**

**Шушы акчаларга нигезләнеп, 7 җирле мәсьәләне хәл итү өчен, түбәндәге эшләр башкарылды:**

1. **Спорт чараларына, ярышларга һәм бильярд өстәле алуга 115 мең;**
2. **Урамнарга экономияле яктырткычлар куюга 65 мең;**
3. **Боламык авылы обелиск янына, ял паркына, административ биналар каршына һәм автобус тукталышына плитәләр урнаштыруга һәм юл билгеләре алып куюга, Колмәт авылының Луговая урамына җәю өчен щебенка ташуга барлыгы 108 мең сум акча тотылды.**
4. **Колмәт авылы зиратының коймасын алыштыру эшен төгәлләү өчен материаллар алуга 50 мең;**
5. **Җирлектә мәдәниятне үстерү максатыннан, авылларда Сабантуйлары, бәйрәмнәр үткәрүгә, Мортыштамак мәдәният йортына декоратив капка урнаштыру өчен 90 мең акча тотылды.**
6. **Ял паркына карусельләр алу өчен 40 мең;**
7. **Мортыштамакта су гидранты, Колмәттә пожарный кран урнаштыруга 30 мең сум акча тотылды.**

**2018 нче елда үзарасалым акчасы җыю мәсьәләсе 19 нчы ноябрьдә узган референдумда хәл ителде. Референдумда 452 сайлаучы катнашты, шуларның 98,5 %ы уңай тавыш бирде. Бүгенге көндә җирлектә теркәлгән һәр гражданнан 250 сум күләмендә үзарасалым акчасы җыю бара. Бу эшкә һәр сайлаучыны җаваплы карарга чакырам. Күпме салым җыелуга карап, ул акчаларны нинди эшләргә тотачагыбызны авыл җыеннарында хәл итәчәкбез.**

**№28 Узган ел безнең Мортыштамак авыл җирлеге 3 конкурста катнашты. Муниципаль берәмлекләр арасында оештырылган конкурста 1 млн сум грант оттык. Ул акчага “Белорусь 320.4м” маркалы трактор, арбасы, төягече һәм үлән чапкычы белә**

**“Бердәм Россия” сәяси партиясе “2017 ел Лидеры” республика конкурсының район этабында катнашып Дипломга лаек булдык.**

**н алынды. Трактор төзекләндерү, чистарту һәм башка эшләрдә кулланылачак.**

**№29. Авыл музее ПАО “Татнефть»нең социаль һәм мәдәни проектлар бәйгесендә катнашып, «Гражданлык һәм патриотизм” номинациясендә җиңүче булды һәм 400 мең грант отты. Шул акчага “Сугыш һәм Хезмәт Даны” бүлеге экспозицияләрен эшләтеп, зал бүген үзенең ишекләрен ачты.**

**№30. 1917-1918 нче елларда оешкан күп кенә дәүләт оешмалары үзләренең 100-еллык юбилейларын билгеләп узалар. 2017 нче елның 20 нче декабрендә ЗАГС оешмасының 100 еллык юбилее безнең җирлектә уздырылды.**

**Август аенда Мортыштамак мәктәбенең 100-еллык юбилее җитә. Мәктәп коллективына Антипов Марс Семенович, Егоров Марс Федорович, Гәрәев Роберт Гәрәевич һәм башка мәгариф хезмәткәрләре белән элемтәгә кереп, оештыру эшләрен башлап җибәрергә кирәк.**

**Безнең алда илебезнең язмышын хәл итүче президент сайлаулары тора.Бу сайлауларда һәрберебез катнашып гражданлык бурычыбызны үтәрбез дип ышандырам.**

**Авыл җирлегендә башкарылган һәрбер эштә Сезнең ярдәмне тоябыз.Алдагы көннәрдә дә , Фәрит Монәвирович, Сезнең һәм район оешмаларының ярдәмен тоеп эшләргә язсын. Авыл халкының тормыш-көнкүреш дәрәҗәсен үстерүдә зур уңышларга ирешик. Сезгә, район оешмасы җитәкчелегенә, авыл халкына, җирлек оешмаларына, хезмәттәшләремә үземнең зур рэхмәтемне белдерәм.Эшләрегездә уңышлар, гаиләләрегезгә иминлек телим.**

**Игътибарыгыз өчен рәхмәт.**